Randers FC meddeler, at klubben har hentet André Rømer i OB og udstyret ham med en treårig kontrakt.

Randers FC har været på ros hos OB, hvor klubben har slået kløerne i André Rømer - det skriver kronjyderne på deres hjemmeside.

Rømer har underskrevet en treårig kontrakt, og det er sportsdirektør Søren Pedersen glad for.

- Vi har kigget efter spillere med erfaring, der samtidig har en god alder i forhold til trup-sammensætningen. Det har vi fundet i André, som har spillet masser af kampe for FC Midtjylland, men ikke har fået den spilletid, som han havde håbet på i sit halve år i OB.

- Vi er sikre på, at han har den helt rigtige sult til at kæmpe for Randers FC og vise, at han er lavet af det stof, som vi søger her i klubben, siger sportsdirektør Søren Pedersen til klubbens hjemmeside.

25-årige André Rømer skiftede til OB så sent som i vinter.

Støt Randers FC og støt vores sponsorer.